《赠林薪》
宋代·王迈

丈夫惟穷不可讳，仆妾于人真短气。
一技能精百不忧，有功翰墨尤足贵。
林生家世本业儒，读书不利改佣书。
计穷未肯与书绝，又学裁翦兼黏糊。
就中颇得三昧诀，翻腾碑画更奇绝。
持此可疗寒与饥，十指便当张仪舌。
昔我于生义理明，以我这困知生贫。
我今一字不堪煮，生犹有技可资身。
邺侯书堂高不过，好事例少欲人多。
把笔赠生以此歌，有剑无廪奈生何。

作者简介：王迈(1184～1248) ，南宋诗人。字实之，一作贯之。自号臞轩居士。今福建仙游县园庄镇（旧称慈孝里）人。嘉定十年(1217)进士，经历南外睦宗院教授、漳州通判等职。为人刚直敢言，刘克庄曾以"策好人争诵，名高士责全"诗句相赠。后来他由于应诏直言，被台官弹劾而降职。淳□中，主持邵武军事务，死后追封为司农少卿。